Záznam – zasadnutie Rady ministra školstva, vedy, výskumu a športu Slovenskej republiky na podporu štúdia študentov so špecifickými potrebami (ďalej len „Rada“)
___________________________________________________________________________

Konanie – 15. 4. 2015 o 14,00 h., Družba UK Bratislava

Prítomní: podľa prezenčnej listiny (z 11 členov prítomných 10 členov + tajomník rady Mgr. Miriam Dufeková) – prof. Ing. Peter Plavčan, CSC., prof. Ing. Dušan Šimšík, PhD., Mgr. et Mgr. Marek Machata, Mgr. Darina Ondrušová, PhD., Mgr. Jarmila Žolnová,  PhD., Katarína Markovičová, PhD., Mgr. František Küffer, doc. Ing. Arch. Zuzana Čerešňová, PhD., , CSc., doc. PhDr. Mária Šmidová, CSc., PaedDr. Elena Mendelová, PhD.

Neprítomný: prof. Ing. Pavel Raschman 

Program rokovania
1.	Otvorenie 
2.	Schválenie programu zasadnutia 
3.	Sumarizácia plnenia schválených úloh 
4.	Priebežná správa o vzdelávacích aktivitách pre koordinátorov a ponuka vzdelávacích aktivít na rok 2015 
a)	ústna informácia UK v Bratislave
b)	ústna informácia TU v Košiciach
5.	Aktuálne otázky zabezpečovania prístupného akademického prostredia a práce koordinátorov na vysokých školách v SR – správa z prieskumu – ústna informácia
6.	Národný akčný plán – ústna informácia
7.	Návrh plánu úloh na nasledujúce obdobie 
8.	Voľná diskusia – rôzne (realizácia metodického usmernenia v praxi)
9.	Záver

K bodu 1
Predseda Rady privítal všetkých prítomných členov rady, a tým otvoril zasadnutie Rady.   

K bodu 2
Prítomní členovia boli oboznámení s návrhom zasadnutia rady. Po oboznámení bol návrh programu zasadnutia rady schválený. 

K bodu 3 
Po otvorení a schválení programu zasadnutia rady boli prerokované úlohy, ktoré vyplynuli z rokovania Rady konaného dňa 11. 11. 2014 na TU Košice. Aktivity uskutočnené od predchádzajúceho zasadnutia Rady boli prediskutované a predbežná informácia bola vzatá na vedomie. Väčšina úloh bola splnená, okrem predloženia Správy o porovnaní podporných nástrojov pre študentov so špecifickými potrebami v rámci slovenskej právnej úpravy v porovnaní s medzinárodným dohovorom, okolitými štátmi, ktorej plnenie sa posúva na neskôr.

Úlohy vyplývajúce z 3. zasadnutia rady konaného dňa 11. 11. 2015

- zbieranie podnetov a otázok od koordinátorov vysokých škôl k metodickému usmerneniu a priebežne ich vyhodnocovať – TUKE – doposiaľ neprišli žiadne podnety či pripomienky k usmerneniu
- vzdelávacie aktivity pre koordinátorov – UK, TUKE  – úloha sa plní priebežne
- predloženie správy o porovnaní podporných nástrojov pre študentov so špecifickými potrebami v rámci slovenskej právnej úpravy v porovnaní s medzinárodným dohovorom, okolitými štátmi – verzia na pripomienkovanie členmi rady – UK – plnenie úlohy sa posúva 
- príprava konečného znenia správy o porovnaní podporných nástrojov pre študentov so špecifickými potrebami v rámci slovenskej právnej úpravy v porovnaní s medzinárodným dohovorom, okolitými štátmi – UK – plnenie úlohy sa posúva
- vypísanie výzvy na tvorbu národného akčného plánu – MŠVVaŠ SR, v  prípade chýbajúcich finančných prostriedkov na výzvu na tvorbu národného akčného plánu - potreba zváženia prerozdelenia prác na tvorbe medzi špeciálne pedagogické pracoviská v spolupráci s Výskumným a školiacim centrom bezbariérového navrhovania CEDA FA STU – STU v Bratislave si podala žiadosť v rámci ERASMUS+ na projekt „Accessibility of Higher Education for Students with Special Needs“; jeden z plánovaných výstupov projektu je vypracovanie Národného akčného plánu. Informácia o schválení žiadosti o projekt by mala byť k dispozícií koncom júla 2015.
- priebežná správa o príprave národného akčného plánu – STU - splnené
- podať správu rade o prípadných problémoch pri aplikácii metodického usmernenia – TUKE – doposiaľ k metodickému usmerneniu neprišli žiadne podnety 
-  priebežná správa o vzdelávacích aktivitách na zasadnutí rady – TUKE – úloha splnená
- prediskutovanie konečného znenia správy o porovnaní podporných nástrojov pre študentov so špecifickými potrebami v rámci slovenskej právnej úpravy v porovnaní s medzinárodným dohovorom, okolitými štátmi na zasadnutí rady a dohodnutie ďalšieho postupu – plnenie úlohy sa posúva
- národný seminár pre koordinátorov vysokých škôl - Prieskum podmienok práce koordinátorov na vysokých školách v SR, vyhodnotenie skúseností, návrhy riešení – UK, TUKE - splnené

K bodu 4
Členovia rady zo špeciálnych pedagogických pracovísk UK Bratislava a TU Košice podali priebežnú správu o vzdelávacích aktivitách pre koordinátorov vysokých škôl a ponuku vzdelávacích aktivít na rok 2015. 

K bodu 5
V rámci seminára pre koordinátorov vysokých škôl, ktorý sa uskutočnil pred zasadnutím rady boli na základe prieskumu predstavené aktuálne otázky zabezpečovania prístupného akademického prostredia a práce koordinátorov na vysokých školách v SR. Kompletná správa  bude zaslaná na pripomienkovanie členom rady. T: 15. 5. 2015. 
Kompletná správa po zapracovaní pripomienok, T: 31. 5. 2015. 

K bodu 6
p. doc. Čerešňová z STU Bratislava informovala členov rady o podaní žiadosti v rámci  ERASMUS+ na projekt „Accessibility of Higher Education for Students with Special Needs“; jeden z plánovaných výstupov projektu je vypracovanie Národného akčného plánu. Nie je isté, či táto žiadosť STU o projekt ERASMUS+ bude schválená.  Bližšie informácie týkajúce sa schválenia žiadosti by mali byť k dispozícií koncom júla 2015. 
K bodu 7
Členovia Rady prerokovali navrhnutý plán úloh na nasledujúce obdobie, ktorý zahŕňa nasledovné úlohy:

- Aplikovanie metodického usmernenia do praxe, gestor: ministerstvo 
- Vzdelávacie aktivity pre koordinátorov, gestor: pracovisko TUKE, UK 
- Tvorba národného akčného plánu na debarierizáciu vysokoškolského prostredia 
- Mapovanie úrovne podpory študentov so špecifickými potrebami, Správy o porovnaní podporných nástrojov pre študentov so špecifickými potrebami v rámci slovenskej právnej úpravy v porovnaní s medzinárodným dohovorom, okolitými štátmi gestor: pracovisko UK  
- Prieskum podmienok štúdia a prístupnosti akademického prostredia pre študentov so ŠP na vysokých školách v SR, gestor: UK 

K bodu 8
- V rámci diskusie členovia vyjadrili potrebu podrobnejšie legislatívne upraviť problematiku štúdia študentov so špecifickými potrebami. Ministerstvo školstva bude priebežne zbierať podnety týkajúce sa uvedenej veci. 
- Vzhľadom na nové financovanie študentov so špecifickými potrebami a zvýšený počet dopytov týkajúcich sa použitia tejto účelovej dotácie, členovia rady pripravia odporúčania pre koordinátorov vysokých škôl, týkajúce sa možného použitia účelovej dotácie poskytnutej vysokým školám na zabezpečovanie podporných služieb.

K bodu 9
Predseda rady sa poďakoval členom rady a zasadnutie ukončil.

SUMÁR

1. Aplikovanie metodického usmernenia do praxe, gestor: ministerstvo
- zbierať podnety a otázky od koordinátorov vysokých škôl a priebežne ich vyhodnocovať. - priebežne
- november 2015 – podať správu rade o prípadných problémoch.  

2. Vzdelávacie aktivity pre koordinátorov, gestor: pracovisko TUKE, UK
- 2015 - vzdelávacie aktivity pre koordinátorov
- november 2015 – priebežná správa o vzdelávacích aktivitách na zasadnutí rady 

3. Tvorba národného akčného plánu na debarierizáciu vysokoškolského prostredia
- november 2015 – priebežná správa o príprave národného akčného plánu 

4. Mapovanie úrovne podpory študentov so špecifickými potrebami, gestor: pracovisko UK
- jún 2015 - predloženie správy o porovnaní podporných nástrojov pre študentov so špecifickými potrebami v rámci slovenskej právnej úpravy v porovnaní s medzinárodným dohovorom, okolitými štátmi – verzia na pripomienkovanie členmi rady
- júl 2015 – september 2015 – pripomienkovanie správy
- október 2015 – november 2015 - príprava konečného znenia správy
- november 2015 – prediskutovanie konečného znenia na zasadnutí rady a dohodnutie ďalšieho postupu

5. Prieskum podmienok štúdia a prístupnosti akademického prostredia pre študentov so ŠP na vysokých školách v SR, gestor: UK
- 2016

6. Zbieranie podnetov týkajúcich sa väčšej právnej úpravy štúdia študentov so špecifickými potrebami v legislatíve, T: priebežne

7. Použitie účelovej dotácie – odporúčania, gestor: UK v spolupráci s TUKE a členmi rady, T: do konca apríla 2015

Predbežný termín ďalšieho zasadnutia rady 
-	11. 11. 2015 Košice

Schválil: 	prof. Ing. Peter Plavčan, CSc. - predseda rady